

**Στη Σύσκεψη Γενικών Διευθυντών Αθλητισμού**

**η Μαίρη Χαραλάμπους Παπαμιλτιάδη**

Η Γενική Διευθύντρια του ΚΟΑ Μαίρη Χαραλάμπους Παπαμιλτιάδη αναχώρησε χθες Τετάρτη 14 Ιουνίου 2023 για τη Στοκχόλμη της Σουηδίας, για να συμμετάσχει στη Σύσκεψη Γενικών Διευθυντών Αθλητισμού των χωρών-μελών της ΕΕ. Η Σύμβαση Μακόλιν, οι προκλήσεις γύρω από το ντόπινγκ στον αθλητισμό, η κοινωνική συμπερίληψη στα σπορ και η προώθηση της φυσικής δραστηριότητας είναι τα βασικά ζητήματα που θα απασχολήσουν στη Σύσκεψη των Γενικών Διευθυντών το διήμερο 15-16 Ιουνίου. Η Γενική Διευθύντρια του Οργανισμού συνοδεύεται από την Λειτουργό Ευρωπαϊκών και Διεθνών Υποθέσεων Ιωάννα Παρασκευοπούλου.